548 Chr. Lutken: Japetus Steenstrup, hans Liv og Virksomhed. 
at Opgivelsen af hans vante Arbejde skulde gøre Fortsættelsen 
af hans videnskabelige Arbejde vanskelig; men Skæbnen var 
ham dog saa blid, at han efter at have nedlagt sin offentlige 
Tjeneste kunde hengive sig til de Studier udenfor Zoologien, 
som vare ham de kæreste, og føre til Ende meget, der laa 
ham særdeles paa Hjerte. Jeg slutter hans Livsskildring med 
at udtale, at hans Tab er føleligt ikke alene for hans Venner 
og Landsmænd, der satte Pris paa hans fremragende Begavelse, 
men ogsaa for hans og Videnskabens Venner hele Verden over, 
særligt for Videnskabernes Selskab, til hvis virksomste og mest 
fremragende Medlemmer han hørte. Jeg bør nævne tilsidst, at 
hans Hustru døde 1888. Flere Børn vare døde som smaa, og 
4 Aar før sin Død mistede han Datteren Marie, der i hans 
Svaghedsaar havde været hans trofaste Hjælperske og Ledsager- 
inde; han efterlader sig kun en Datter, Sophie, og Sønnen, 
vort Medlem, Dr. jur., Professor Rostgardianus Johannes 
Steenstrup. 
w 
P 
